
ח.נ.,

הנדון: תאונה מיום 11/10/22
רכב נושא מ"ר: 729-91-52
                                                 הנפגע: אורי יחזקאל, ת.ז. 057245136
הנני מייצג את מרשי הנפגע שבנדון והריני מתכבד לפנות אל כב' ולפרט כדלקמן:

1. בתאריך 11.10.22 בסביבות השעה  10:50, עת נסע בקו מס' 1 הנושא מספר רישוי שבנדון, החל מרשי להרגיש חולשה ובמהלך ירידתו מן האוטובוס בתחנה נפל ונחבל (להלן: "התאונה").
*רצ"ב אישור חברת קווים, העתק צילום רב קו ואישור משטרה, מסומן "1".
2. לאחר עזרת עוברי אורח הובא לביתו, שהה במנוחה ונטל משככי כאבים מתוך תקווה כי הכאב יחלוף. משלא חלף, אלא הוחמר עם קושי ניכר בהליכה פנה לקבלת טיפול רפואי במסגרת קופת החולים שם אובחן שבר בפטישון הליטרלי ולאחר קבלת טיפול רפואי ראשוני הוחלט לגבס את רגלו והוא שוחרר לביתו כשרגלו נתונה בסד גבס בהמלצה למנוחה, דריכה חלקית בלבד, נטילת משככי כאבים והמשך מעקב רפואי.
3. מרשי אשר המשיך לסבול מכאבים עזים והגבלה בתנועות קרסול ורגל ימין הופנה לביצוע בדיקות הדמיה, בהמלצה לרגל מורמת במנוחה, נטילת טיפול תרופתי לשיכוך כאב ומנוחה בת חודש ימים.
4. מרשי המשיך במעקב הרפואי והופנה לביצוע טיפולי פיזיותרפיה אולם נוכח הימשכות הכאבים וקושי ניכר בהליכה עם נפיחות בקרסול וברגל ימין הופנה להערכה ולבדיקה ע"י אורתופד.
5. הגבס הוסר ורגלו של מרשי הושמה במגף מקבע לאחר בדיקה אורתופדית נקבע כי עדיין אינו כשיר לעבודה והופנה למרפאה תעסוקתית אשר קבעה כי אינו כשיר לעבודה עד לתאריך 14.4.23.
*רצ"ב תעודות רפואיות, מסומנות "כנספח 2"
6. מאז התאונה ומחמת תוצאותיה סובל מרשי מכאבים והגבלה בתנועות קרסול ורגל  ימין, מקושי בעמידה ובהליכה ממושכות, מקושי בעליה וירידת מדרגות, מקושי בהליכה בשטחים שאינם מישוריים, מכאבים, צורך בנטילת משככי כאבים וחבישות, הוא נזקק לקבלת טיפול רפואי ויזקק לו גם בעתיד.
7. מרשי נגר בחברת רהיטים, עבודה פיזית מעצם טיבה וטבעה, לאחר התאונה ומחמת תוצאותיה נעדר התובע מעבודתו ואך לאחר שהתאפשר לו לחזור חזר אולם נזקק הוא להפוגות ממושכות במהלכה, הוא מתקשה בביצועה ונגרמו לו הפסדי שכר.
8. לאחר התאונה ומחמת תוצאותיה מתקשה מרשי בניהול משק ביתו, הוא נזקק לעזרת הזולת ויזקק לה גם בעתיד.
9. לאחר התאונה ותוצאותיה, בשים לב לאופיין של החבלות (שברים) נזקק מרשי להוצאות בגין מוניות ונסיעות מיוחדות.
10. בנסיבות המתוארות לעיל, על מנת לייתר את הצורך בפניה לערכאות ומינוי מומחים רפואיים אהיה מוכן להמליץ בפני מרשי על סילוק תביעתו תמורת פיצוי בסך 220,000 ₪ בתוספת שכ"ט עו"ד.
11. אודה עבור עמדתכם המהירה לסילוק התביעה מחוץ לכותלי בית המשפט.
רצ"ב יפוי כח וטופס וס"ר חתומים ע"י מרשי.              



                                                                           בכבוד רב ובב"ח,

